Гәдоуҭеи Гагреи араионқәа рҿы амҩақәа аремонт рзыруеит Аԥсны асоциал-економикатә ҿиараз Аинвестициатә программа аҳәаақәа ирҭагӡаны.
АҶА иатәу Гәдоуҭатәи амцарцәара-аиқәырхаратә хәҭа аиҳабы иусқәа назыгӡо Алхас Қьырҭбаиа арадио Sputnik аефир аҿы еиҭеиҳәеит амцарцәаҩцәа русураҿы изынио амашәырқәа ртәы.
Аретро-дәыӷба "Шәача" Аԥсныҟа иаауеит 2020 шықәса нанҳәамза аахыс. Ареисқәа ирыцнаҵеит аӡын аамҭазгьы.
Синоп иҟалаз авариа иахҟьаны Ацҳа ҟаԥшь инаркны Воронов имҩаҟынӡа ауаа лашарада иҟоуп.
Афымцалашаразы иҟоу ауадаҩрақәа абзазаратә наплакқәа анырра ахьынӡа рырҭо атәы, насгьы урҭ ауадаҩрақәа ишыриаиуа атәы арадио Sputnik аефир аҿы еиҭеиҳәеит Гәдоуҭатәи ачазауад аиҳабы Аслан Лакоба.
Арҿиаратә еицлабра "Араӡны калам" иалахәхар рылшоит 12 шықәса зхыҵуа инадыркны изҭаххо зегьы. Аԥсышәалеи урысшәалеи аусумҭақәа ркьыԥхьуеит аицлабра Facebook, Instagram рҿтәи аофициалтә даҟьақәа рҿы.
Ажьырныҳәа 20 рызтәи адыррақәа рыла, Аԥсны пандемиа ҟалазар 10875 коронавирус хҭыс аҭыԥ рымоуп, 154-ҩык рыԥсҭазаара иалҵит, 8701-ы ргәы бзиахеит.
Аԥсны раԥхьатәи коронавирустә инфекциа змаз ауаҩы дшьақәыргылан 2020 шықәса мшаԥы 7 рзы
Урыстәыла атәылауаҩ Елена Федотова лыԥшаара иаҿуп Аԥсны ААР ашьаусԥшааратә Усбарҭа аусзуҩцәеи Гагра араион ААР аусзуҩцәеи.
Аҟәа еиҿкаау амбулатортә центр афельдшер, администратор Индира Амҷыԥҳа арадио Sputnik аефир аҿы еиҭалҳәеит амобилтә бригада аусура шеиҿкаау атәы, насгьы ирацәаҩума ацхыраара иаҳәо.
Аԥсны Аҳәынҭқарра иахьатәи аамҭазы есыҽны ахы ианархәо афымцамч 10,5 миллион киловатт сааҭ ыҟоуп.
Гагра араион ахьчаразы амцарцәара-еиқәырхаратә хәҭа аусзуҩцәа 1977 шықәса рзы ииз Елена Федотова лыԥшаара нап аларкит ажьырныҳәа 20 рзы Жәаҩакәаратәи аиҩхааҿы.
"Амшынеиқәафымцамч" Аԥсны иахьаҵанакуа алашараиуразы аԥкрақәа аланагалеит атәыла аенергосистема ахьанҭарақәа инарыдҳәаланы.
Иҳаҩсыз уахыки-ҽнаки рыла COVID-19 рылоу ирыламу аилкааразы 524-ҩык атестқәа рзыҟаҵан, урҭ рахьтә 91-ҩык акоронавирус рцәа ишалаз аадырԥшит.
Дырмит Гәлиа иҩны-амузеи аиҳабы, Аԥсны аҟазара зҽаԥсазтәыз аусзуҩы, ажурналист Светлана Корсаиаԥҳа арадио Sputnik аефир аҿы илҳәеит аҿкычымазара аламырҵәаразы аиҳабацәа рҭакԥхықәра шыҟоу.
Урыстәылатәи Афедерациа атәылауаҩ аҵыхәтәаны дахьырбоз Жәаҩакәаратәи аиҩхааҿоуп.
Тҟәарчал араион асанитартә епидемиологиатә станциа аҳақьым хада лыцхырааҩ Назо Адлеиԥҳа арадио Sputnik аефир аҿы илҳәеит аҿкычымазара аларҵәаразы араион аҿы аҭагылазаашьа зеиԥшроу.
Аԥсны иахьаҵанакуа асоура иалагеит ажьырныҳәа 18 ауха. Ари акаршәратә ҭыԥқәа рзы раԥхьатәи соуроуп.
Апассаџьыртә дәыӷба "Аҟәа-Москва" Афон Ҿыц аҿы амҩаҿ авариа иахҟьаны иаангылеит ажьырныҳәа 20 рзы. Апассаџьырцәа автобусқәа рыла Аҟәаҟа иааргеит.